Gevangenes in Noordwes ontsnap | Nuus24
Gevangenes in Noordwes ontsnap
Johannesburg – 'n Soektog is van stapel gestuur na twee mans wat uit polisie-aanhouding ontsnap het, het die polisie Donderdag gesê.Sers. Thulani Ngubane, polisiewoordvoerder, het gesê die mans is vanaf die Potchefstroom- na die Stilfontein en Klerksdorp-gevangenis vervoer toe hulle verlede Vrydag ontsnap het."Die twee het deur 'n gat, wat met 'n onbekende voorwerp in die dak van 'n staatsvoertuig gemaak is, ontsnap."Die polisiebeamptes het met hul aankoms in Stilfontein besef dat die mans ontsnap het.Die voortvlugtiges, Sbusiso Mato Mkhatshwa (27) en Oompie Tshothego Motale (22), is onderskeidelik in hegtenis geneem op aanklagte van moord en verkragting.Albei is by die Potchefstroom-gevangenis aangehou.Inwoners is gevra om nie die mans te konfronteer nie, omdat hulle as gevaarlik beskou word.Die voorval word ondersoek.– Volg Nuus24 op Twitter
Lees meer oor: misdaad | departement van korrektiewe dienste | ontsnappings | verkragtings | moorde VOLGENDE OP NUUS24X